# วิทยาลัยชุมชนสระแก้ว
วิทยาลัยชุมชนสระแก้ว เป็นสถาบันอุดมศึกษาของรัฐในกลุ่มสถาบันวิทยาลัยชุมชน สังกัดสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม จัดตั้งขึ้นตามนโยบายการกระจายการศึกษาไปยังจังหวัดที่ไม่มีสถาบันอุดมศึกษา ซึ่งปัจจุบันดำเนินงานตามพระราชบัญญัติสถาบันวิทยาลัยชุมชน พ.ศ. 2558 โดยมีวัตถุประสงค์เพื่อให้การศึกษา วิจัย ให้บริการทางวิชาการ ทะนุบำรุงศิลปะและวัฒนธรรม และส่งเสริมการเรียนรู้ตลอดชีวิต เพื่อสร้างความเข้มแข็งของท้องถิ่นและชุมชน การพัฒนาที่ยั่งยืน เสริมสร้างศักยภาพบุคคล ตอบสนองและสอดคล้องต่อความต้องการและการประกอบอาชีพของท้องถิ่นและชุมชนซึ่งนำไปสู่การพัฒนาประเทศ

 ประวัติ 
วิทยาลัยชุมชนสระแก้ว จัดตั้งโดยนโยบายของรัฐบาลที่ต้องการให้วิทยาลัยชุมชนให้เป็นสถาบันอุดมศึกษาในท้องถิ่น ในสังกัดสำนักบริหารงานวิทยาลัยชุมชน สำนักงานคณะกรรมการการอุดมศึกษา กระทรวงศึกษาธิการ เมื่อวันที่ 17 เมษายน 2545 ตามนโยบาย "การศึกษาสร้างชาติ สร้างคน สร้างงาน" ของรัฐบาล โดยเฉพาะจังหวัดที่ไม่มีสถาบันอุดมศึกษา ซึ่งวิทยาลัยชุมชนสระแก้ว เป็นหนึ่งใน 10 จังหวัดแรกที่มีการจัดตั้งวิทยาลัยชุมชน โดยในระยะแรกได้ใช้สถานที่ของ "ศูนย์ฝึกและพัฒนาอาชีพราษฎรไทยบริเวณชายแดนจังหวัดสระแก้ว" เริ่มเปิดทำการเรียนการสอนครั้งแรกในภาคเรียนที่ 1 ปีการศึกษา 2545 

ปี พ.ศ. 2547 วิทยาลัยชุมชนสระแก้ว ได้แยกการดำเนินการออกจากศูนย์ฝึกฯ โดยการแบ่งเนื้อที่ให้กับวิทยาลัยชุมชนฯ จำนวน 43 ไร่ 1 งาน 74 ตารางวา พร้อมอาคารเรียน 3 หลัง ห้องน้ำ และบ้านพักข้าราชการ 11 หลัง กระทั่งเดือนตุลาคม พ.ศ. 2547 ได้มีการแต่งตั้งผู้อำนวยการ ข้าราชการครู และบุคลากร เข้าปฏิบัติหน้าที่ในวิทยาลัยอย่างสมบูรณ์

ปี พ.ศ. 2558 วิทยาลัยชุมชนสระแก้ว มีสถานะเป็นส่วนราชการหนึ่งเทียบเท่าคณะในสถาบันวิทยาลัยชุมชน ตามพระราชบัญญัติสถาบันวิทยาลัยชุมชน พ.ศ. 2558 ตามประกาศราชกิจานุเบกษา เล่มที่ 132 ตอนที่ 30 ก หน้าที่ 1-16 ลงวันที่ 10 เมษายน 2558 และตามกฎกระทรวง จัดตั้งส่วนราชการในสถาบันวิทยาลัยชุมชน กระทรวงศึกษาธิการ พ.ศ. 2559 ตามประกาศราชกิจานุเบกษา เล่มที่ 133 ตอนที่ 24 ก หน้าที่ 7-9 ลงวันที่ 18 มีนาคม 2559

ปี พ.ศ. 2562-ปัจจุบัน วิทยาลัยชุมชนสระแก้ว สถาบันวิทยาลัยชุมชน ได้โอนไปสังกัดกระทรวงการอุดมศึกษา วิทยาศาสตร์ วิจัยและนวัตกรรม จากการประกาศใช้พระราชบัญญัติ ปรับปรุงกระทรวง ทบวง กรม (ฉบับที่ 19) พ.ศ. 2562 โดยพระราชบัญญัติดังกล่าว เป็นการจัดตั้งกระทรวงการอุดมศึกษา วิทยาศาสตร์ วิจัยและนวัตกรรม ขึ้นใหม่ ในวันที่ 1 พฤษภาคม พ.ศ. 2562 

การบริหารงานของวิทยาลัยชุมชนสระแก้ว สถาบันวิทยาลัยชุมชนได้แต่งตั้งผู้บริหารมาปฏิบัติราชการตามลำดับดังนี้
+ลำดับที่ชื่อ-ชื่อสกุลตำแหน่งระยะเวลาดำรงตำแหน่งหมายเหตุ1นายวินัย  รื่นกลิ่นรักษาราชการแทนผู้อำนวยการวิทยาลัยชุมชนสระแก้วเมษายน 2545 - กรกฎาคม 25452นางสาวบุญชู  มั่งคั่งรักษาราชการแทนผู้อำนวยการวิทยาลัยชุมชนสระแก้วกรกฎาคม 2545 - พฤศจิกายน 25513นายศิระพจต์ จริยาวุฒิกุลผู้อำนวยการวิทยาลัยชุมชนสระแก้วธันวาคม 2551 - 28 กุมภาพันธ์ 25644นางอัมพร  สุคนเขตร์รักษาราชการแทนผู้อำนวยการวิทยาลัยชุมชนสระแก้ว1 มีนาคม 2564 - 12 ธันวาคม 25645ผู้ช่วยศาสตราจารย์วุฒินันท์ รามฤทธิ์ผู้อำนวยการวิทยาลัยชุมชนบุรีรัมย์ รักษาราชการแทนผู้อำนวยการวิทยาลัยชุมชนสระแก้ว13 ธันวาคม 2564 - 22 พฤษภาคม 25656นายชำนาญ  ค้ำชูผู้อำนวยการวิทยาลัยชุมชนสระแก้ว23 พฤษภาคม 2565 - ปัจจุบัน

 หน่วยจัดการศึกษา/สถานที่จัดการศึกษา 
หน่วยจัดวิทยาลัยชุมชนสระแก้ว อำเภอเมืองสระแก้ว จังหวัดสระแก้ว
สถานที่จัดการศึกษาสำนักงานองค์การบริหารส่วนตำบลคลองไก่เถื่อน อำเภอคลองหาด จังหวัดสระแก้ว
สถานที่จัดการศึกษาสำนักงานเทศบาลตำบลคลองหาด อำเภอคลองหาด จังหวัดสระแก้ว
สถานที่จัดการศึกษาศูนย์การเรียนรู้ชุมชนวัดทุ่งหลวง ตำบลหนองหว้า อำเภอเขาฉกรรจ์ จังหวัดสระแก้ว
สถานที่จัดการศึกษาสำนักงานเทศบาลตำลตาพระยา อำเภอตาพระยา จังหวัดสระแก้ว
สถานที่จัดการศึกษาสำนักงานองค์การบริหารส่วนตำบลทัพไทย อำเภอตาพระยา จังหวัดสระแก้ว

 หลักสูตรที่เปิดสอน 
วิทยาลัยชุมชนสระแก้ว เปิดทำการเรียนการสอนใน 4 ระดับ คือ ระดับหลักสูตรอนุปริญญา ระดับประกาศนียบัตรระดับวิทยาลัย ระดับหลักสูตรสัมฤทธิบัตร และหลักสูตรฝึกอบรม ได้แก่

 ระดับอนุปริญญา 
วิทยาศาสตร์เกษตรอินทรีย์
เทคโนโลยีดิจิทัลธุรกิจ
การจัดการ
การท่องเที่ยว
การบัญชี
การปกครองท้องถิ่น
การพัฒนาเด็กปฐมวัย
สาธารณสุขชุมชน

 ประกาศนียบัตร 

 หลักสูตรสัมฤทธิบัตร 
- หลักสูตรการนวดไทยเพื่อสุขภาพ 150 ชั่วโมง

- หลักสูตรการท่องเที่ยว

 หลักสูตรฝึกอบรม 
วิทยาลัยชุมชนสระแก้ว เปิดสอนหลักสูตรฝึกอบรมตามความต้องการของชุมชน อาทิเช่น หลักสูตรการนวดเท้า 60 ชั่วโมง การนวดไทยเพื่อสุขภาพ 150 ชั่วโมง ภาษาเขมรเพื่อการสื่อสาร ศาสนพิธีกร คอมพิวเตอร์เบื้องต้น กทำขนมเบเกอรี่ และหลักสูตรอื่นๆ อีกจำนวนมาก http://www.skcc.ac.th/detail_course.php?uid=4

 พิธีประสาทอนุปริญญา 
วิทยาลัยชุมชนสระแก้ว ได้รับพระบรมราชานุญาตให้องคมนตรีเป็นประธานในพิธีประสาทอนุปริญญาแก่ผู้สำเร็จการศึกษาจากวิทยาลัยชุมชนสระแก้ว